recursal/SuperWikiNEXT-32B huggingface dataset:
**Dalaradia** eller **Dál nAraidi** (ikke til å bli forvekslet med kongedømmet Dalriada (Dál Riata) var et kongedømme til et delvis mytiske folk kalt cruithin (irsk *cruithni*) i nordøstlige delen av Irland en gang i tiden rundt midten av 1000-tallet og tidlig middelalder. Landområdene til Dalaradia synes å tilsvare *Robogdii* som nevnes i den greske geografen Klaudios Ptolemaios’ verk *Geografike hyfegesis*, et område delt med Dalriada. *Fiachu Araide* var den eponymiske grunnleggeren av Dalaradia.

Området var sentrert på de nordlige kystene av Lough Neagh i sørlige Antrim. Dalaradia var det andre kongedømmet i Ulster, og dens konger utfordret Dál Fiatach for overkongedømmet i noen århundrer. Det er dog tvilsomt om et Dalaradia-kongedømme noen gang har eksistert, unntatt kanskje som en løs sammenslutning av mindre småkongedømmer, før på 700-tallet, lenge etter at cruthin-konger hadde sluttet å ha noen virkelig kontroll over overkongedømmet i Ulster.

Blant de mest betydningsfulle kongene av Dalaradia, av de som forutdaterer en dannelse av et kongedømme, er:

* Áed Dub mac Suibni (død ca. 588)
* Fiachnae mac Báetáin (død ca. 626)
* Congal Cáech (døde i slaget ved Mag Rath, ca. 637)

Se også
-------

* Ulaid
* Cruithne (folk)
* Konger av Dalaradia
* Uí Echach Arda
* Uí Echach Cobo

Litteratur
----------

* Byrne, Francis John (1973): *Irish Kings and High-Kings*, London: Batsford. ISBN 0-7134-5882-8
* Duffy, Seán, red. (2000): *Atlas of Irish History.* Gill & Macmillan, Dublin, 2. utgave. ISBN 0-7171-3093-2
* Ó Cróinín, Dáibhí (1995): *Early Medieval Ireland: 400–1200*, London: Longman. ISBN 0-582-01565-0

Portal: Historie
**Highland Glory** er et norsk power metal-band som ble dannet i 2001.

Highland Glory ble startet av medlemmer fra det tidligere bandet Phoenix Rizing da de byttet vokalist i 2001.
Phoenix Rizing hadde gitt ut to album; «Rise From The Ashes» (1998) og «Eternal Crusade» (2000).
Det nye bandet utviklet en musikkstil i retning av melodiøs kraftmetall som kom til uttrykk på deres debutalbum «From The Cradle To The Brave» (2003).
Låtene var både raske og rolige, og enkelte hadde også innslag som gav assosasjoner til keltisk musikk.
Bandets andre album kom i 2005 og het «Forever Endeavour».

Bandet har fortsatt kontrakt med FaceFront, et plateselskap som er ledet av Frode Øien, redaktør av *Scream Magazine*, men platene har blitt lisensiert ut til Massacre Records for distribusjon til Europa (Scandinavia unntatt).

Medlemmer
---------

### Nåværende medlemmer

* Knut Egil Tøftum – Bass
* Per Olav Olsen – Gitar
* Jan Thore Grefstad – Vokalist (2001–2007, 2014-idag)
* Jarle Byberg – Trommer
* Halvor Gustafson – Keyboard

### Tidligere medlemmer

* Morten Færøvig – Trommer
* Jack-Roger Olsen – Gitar (2001 - 2016)
* Trine Elise Johansen – Vokalist (2008–2011)
* Lars André Larsen – Gitar og keyboard (2001–2011)
* Håvard Indrebø - Vokal (2013-2014)
* Stian André Braathen – Trommer

Utgivelser
----------

### Studioalbum

* *From the Cradle to the Brave* (2003)
* *Forever Endeavour* (2005)
* *Twist of Faith* (2011)

Eksterne lenker
---------------

* (en) Highland Glory på Discogs Rediger på Wikidata

* (en) Highland Glory på MusicBrainz Rediger på Wikidata

* (en) Highland Glory på Encyclopaedia Metallum Rediger på Wikidata

* (en) Highland Glory på Songkick Rediger på Wikidata

* (en) Highland Glory på AllMusic Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** MusicBrainz **·** Discogs **·** AllMusic
 |
En **teolog** er i vid forstand en utøver av teologi som akademisk displin eller teoretisk felt. I moderne tid brukes begrepet normalt om personer som har tatt teologisk eksamen av høyere grad, i Norge og Danmark tradisjonelt teologisk embetseksamen (cand.theol.). Begrepet kan i akademisk kontekst også brukes om personer som er virksomme innen teologi som akademisk fag, også når de er utdannet i andre fag (f.eks. filosofi). I historisk kontekst brukes begrepet løsere om personer som har ytt bidrag til teologien, også før fremveksten av dagens universiteter og eksamensordninger. Begrepet skiller seg seg fra begreper som er knyttet til religionsutøvelse (som prest, pastor eller predikant) gjennom at det er teologi som akademisk disiplin og teoretisk felt som står i fokus, snarere enn praktisk religionsutøvelse.

De fleste teologer i Norge er også presteviet. I tillegg til teologisk eksamen, må man ha en praktisk teologisk utdannelse. Tidligere var denne lagt til slutten av studiet, etter at embetseksamen var avlagt, mens den nå er integrert i hele studieløpet. Selv om man er presteviet, betyr ikke det uten videre at man arbeider som prest. Det finnes en rekke norske presteviede teologer som arbeider i andre yrker, de fleste dog med et innhold der en teologisk utdannelse er relevant, slik som i undervisning og i kristne organisasjoner eller kirkelig administrative funksjoner.

I norsk sammenheng er en teolog nesten alltid ensbetydende med en som har studert kristen teologi. Siden teolog er avledet av teologi, læren om gud, kan betegnelsen også brukes i forbindelse med andre religioner, men da helst slike som opererer med et gudsbegrep, typisk som «islamsk teolog» og «jødisk teolog» om lærde innenfor disse monoteistiske religionene.

|  |  |
| --- | --- |
| Oppslagsverk/autoritetsdata | GND **·** GND **·** LCCN **·** BNF **·** BNF **·** BNF (data) **·** BNF (data) **·** NKC **·** NKC
 |
***En usikikkelig enke*** (orig. The Misleading Widow) er en amerikansk stumfilm fra 1919, regissert av John S. Robertson.

Handling
--------

Sladder og baksnakking sprer seg raskt gjennom en liten landsby i New England når Betty Taradine underholder den sårede oberst Preedy, som har blitt innkvartert hjemme hos henne. En bank-ansatt foreslår at Betty, som befinner seg i dyp gjeld, oppretter en livsforsikring på ektemannen hennes - som hadde forlatt henne flere år tidligere på grunn av hennes store ekstravaganse og pengebruk.

Men kort tid senere sender Betty et telegram til seg selv, som kunngjør ektemannens dødsfall. Men kaptein Peter Rymill, som er Bettys ektemann, dukker snart opp igjen. Han forelsker seg i henne på nytt, og godtar å holde sin egen identitet hemmelig for å hjelpe Betty. Men dette fører også til en rekke uforutsette komplikasjoner.

Skuespillere
------------

* Billie Burke som Betty Taradine
* James Crane som Kaptein Peter Rymill
* Frank Mills som oberst Preedy
* Madelyn Clare som Penelope Moon
* Fred Hearn som pastor Ambrose Liptrott
* Mrs. Priestly Morrison som Tabitha Liptrott
* Fred Esmelton som Mr. MacFarland
* Dorothy Waters som Rose

Referanser
----------

1. ↑  The Misleading Widow
2. ↑  THE MISLEADING WIDOW

Eksterne lenker
---------------

* (en) *En usikikkelig enke* på Internet Movie Database Rediger på Wikidata

* (en) *En usikikkelig enke* på Silent Era Rediger på Wikidata
Dimetyleters kjemiske struktur.
Innen organisk kjemi er **eter** en fellesbetegnelse for stoffer med minst ett oksygen-atom med to enkeltbindinger til alkylgrupper. 

Historisk tok Aristoteles opp Empedokles' teori om de fire elementer luft, vann, ild, jord, og la til eter som «femte element», i middelalderen kalt «kvintessensen», som man tenkte seg at himmellegemene bestod av.

Navnsetting
-----------

Som navn på etere bruker man oftest stoffgruppenavnet. Man oppgir alkylgruppene på hver side av oksygen-atomet i alfabetisk rekkefølge og legger til ordet eter. Således blir CH3-CH2-O-CH2-CH3 kalt dietyleter. Dette er den meste kjente eteren, og kalles ofte bare «eter».

Fremstilling
------------

Etere kan fremstilles ved kondensasjonsreaksjon. Da reagerer to alkoholmolekyler med hverandre og spalter av vann. En typisk metode er å koke alkoholer ved 140 °C med svovelsyre. Et eksempel er gitt i reaksjonen under: 

CH3CH2OH + CH3CH2OH → CH3CH2OCH2CH3 + H2O

Egenskaper
----------

Etermolekyler ligner alkoholer, men ettersom de ikke inneholder noen OH-gruppe, kan de ikke danne hydrogenbindinger med hverandre. 
En eter har derfor relativt lavt kokepunkt. Etere er gode løsemidler for upolare forbindelser.

Referanser
----------

1. ↑  Michael Szymanski: *Uendeligheder og verdensbilleder* (s. 4)
2. ↑  Tranøy, Knut Erik: «kvintessens» i *Store norske leksikon* på snl.no. Hentet 17. august 2023 fra

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Encyclopædia Universalis **·** GND **·** LCCN **·** BNF **·** BNF (data) **·** NKC
 |
**Tromsøgata** (1–31, 2–44) er ei gate på Rodeløkka i bydel Grünerløkka i Oslo. Den går fra Helgesens gate til Carl Berners plass, og består stort sett av boligbebyggelse, dels blokker, dels småhus, av svært varierende alder, men også en del mindre industrivirksomhet. 

Navnet er etter byen Tromsø. Det er flere andre gater i området som har navn etter nordnorske byer (Vardø, Bodø, Hammerfest). Før kommunesammenslåinga i 1878 het gata *Smedegaden*.

Tromsøgata er sperra for annet enn gangtrafikk midt mellom Hammerfestgata og Dælenenggata. Den endte inntil høsten 2010 i en snuplass (blindvei) ved Carl Berners plass. I forbindelse med ombygging av dette krysset ble da det øverste kvartalet av gata åpna for gjennomgangstrafikk.

Nr. 4 (trebygning, sveitserstil) var tidligere Rodeløkka politistasjon. I nr. 5b (murbygg, arkitekt Arne Korsmo) ligger Kunstverket galleri. 

Deler av Tromsøgata tilhørte stiftsprost Frederik Rodes løkke. Ved nr. 7 lå opprinnelig løkkehuset på Rodeløkka. Det er seinere flytta til Langgata.

Litteratur
----------

* Knut Are Tvedt, red. (2000). «Tromsøgata». *Oslo byleksikon* (4. utg.). Oslo: Kunnskapsforlaget. s. 445. ISBN 82-573-0815-3.

Eksterne lenker
---------------

* «Oslo kommune – Bydelsoversikt (T)». Oslo kommune. Arkivert fra originalen 26. oktober 2014. Besøkt 7. november 2015.

Tromsøgata sett fra Solhauggata mot Hammerfestgata, 1961 Foto: Teigen, Truls / Oslo Museum 
Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki **·** Sentralt stedsnavnregister
 |
Frankrikes president omgitt av de som bidro til å stoppe terroristen, de ble tildelt Æreslegionen for sin innsats.  Foto: U.S. Air Force, Tech. Sgt. Ryan Crane 
**Attentatet mot Thalys-toget 2015** skjedde den 21. august 2015 da 27-årige Ayoub El Khazzani fra Marokko begynte å skyte mot togpassasjerer med et automatgevær på et høyhastighetstog mellom Paris og Amsterdam. Etter at terroristens våpen kilte seg, lyktes en gruppe passasjerer, to av dem amerikanske soldater, å overmanne terroristen og binde ham fast. Gjerningsmannen viste seg å ha ytterligere våpen med seg; en pistol og en 50 cl flaske med bensin.

Gjerningsmann
-------------

El Khazzanis advokat uttalte at han ikke hadde tenkt å utføre et massemord, men i stedet befant seg på toget for å rane passasjerene. Franske myndigheter hadde ingen tro på denne forklaringen og pekte på det store antall magasiner El Khazzani hadde med seg om bord for å kunne lade om sitt våpen.

I 2020 ble gjerningsmannen dømt til livsvarig fengsel av en fransk domstol.

Se også
-------

* *The 15:17 to Paris*

Referanser
----------

1. ↑   .  Manglende eller tom `|tittel=` (hjelp)
2. ↑ . ISSN 0261-3077 .  Manglende eller tom `|tittel=` (hjelp)
3. ↑   .  Manglende eller tom `|tittel=` (hjelp)
4. ↑  «Ayoub El-Khazzani: Gunman jailed for life over 2015 France train attack». *BBC*. 17. desember 2020. «A French court has sentenced an Islamist militant to life in jail over an August 2015 plot to attack Americans on a high-speed train. Ayoub El-Khazzani, a Moroccan national, opened fire on board a train travelling from Amsterdam to Paris. Two people were wounded in the incident before El-Khazzani was overpowered by passengers.»
**Tewodros II** (Ge'ez ቴዎድሮስ, døpt som *Sahle Dingil*; født ca. 1818, død 13. april 1868) var keiser av Etiopia fra 1855 til sin død. Hans styre ses gjerne som begynnelsen på det moderne Etiopia, og som enden på den desentraliserte perioden som kalles Zemene Mesafint (Prinsenes tidsalder).

Han var sønn av Haile Giorgis Wolde Giorgis, en adelsmann fra provinsen Dembiya, og Woizero Atitegeb Wondbewossen, en adelskvinne som opprinnelig kom fra Gonder. Tewodros var gift to ganger, først med Tewabech og deretter med Tiruwork Wube, som han hadde sønnen Alemayehu med.

Tewodros forsøkte å gjennomføre en rekke moderniseringer, og han forsøkte å styrke den politiske makten på bekostning av kirken. Men hans reformer var bare delvis vellykket. Hans etterfølgere«» kom imidlertid til å vinne frem med videre modernisering. Han har blitt sammenlignet med Peter I av Russland. Han var tilhenger av reformer, samtidig som han også på flere områder var grusom.

Han opprettet kontakter med europeere, og giftet bort en datter til en sveitsisk militæringeniør.

Han straffet en rekke misjonærer og engelske utsendinger, noe som førte til at Storbritannia gikk til angrep på ham. Han begikk til sist selvmord. Historien om Tewodros dager ved makten er levende beskrevet i Philip Marsdens bok «The Barefoot Emperor. An Ethiopian Tragedy».

Referanser
----------

1. ↑   datos.bne.es, besøkt 30. juli 2018[Hentet fra Wikidata]
2. ↑   www.britannica.com[Hentet fra Wikidata]
3. ↑   www.eeaecon.org[Hentet fra Wikidata]
4. ↑   www.ethiobio.org[Hentet fra Wikidata]
5. ↑   Encyclopædia Britannica Online, oppført som Tewodros II, Encyclopædia Britannica Online-ID biography/Tewodros-II, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** BNE
 |
**Mathematica** er et program fra Wolfram Research for å løse og visualisere  matematiske problemer. Programmet kan  integrere,  derivere,  løse likninger m.m, både symbolsk og numerisk. Du kan også manipulere matematiske regnestykker i sanntid og visualisere funksjoner i 2D og 3D. I 2007 lanserte Wolfram en nytt nettsted Wolfram Demonstrations Project, der brukere kan laste opp egne animasjoner som andre kan ta del av gjennom å bruke Wolfram Mathematica Player. 

(For å kjøre kommandoene trykk shift + enter.)

For å *derivere* en funksjon, bruk **D[funksjon, variabel]**:

D[3x^2+Exp[2y], x]

For å *integrere* en funksjon, bruk **Integrate[funksjon, variabel]**:

Integrate[1/(x^3 + 1), x]

For å *manipulere* matematiske regnestykker og grafer i realtid, bruk **Manipulate[funksjon, variabel]**:

*k* er en variabel som kan variere mellom 1 og 15.

Eksterne lenker
---------------

* (en) Offisielt nettsted Rediger på Wikidata

* (en) Mathematica (software) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** NKC
 |

1. ↑  ; besøksdato: 24. oktober 2016.
2. ↑  «Version 13.3 of Wolfram Language and Mathematica». 28. juni 2023. Besøkt 19. juli 2023.
3. ↑  .
**QuarkXpress** er et program for å formgi trykksaker på skjerm, også kalt et sideombrekkingsprogram eller desktop publishing (DTP), som er utviklet av Quark Inc.

Etter lanseringen i 1987 var QuarkXpress lenge mer eller mindre enerådende på markedet for sideombrekkingsprogrammer. Inntil da hadde Aldus PageMaker (senere Adobe PageMaker) på det nærmeste hatt monopol på det samme markedet. QuarkXPress har de siste (anslagsvis) 15 årene i sin tur blitt kraftig forbigått av Adobe InDesign som ble lansert i 1999. I tillegg «utkonkurrerte» QuarkXPress på sett og vis seg selv dette året ved å lansere en så god versjon (versjon 4.1) at mange mediebedrifter rett og slett ikke så noe poeng i å oppgradere etter dette, veid opp mot kostnadene. Versjon 4.1 benyttes fortsatt i en del mindre avishus og trykkerier.[hvilke?][]

Quark slet dessverre lenge med et dårlig omdømme i forhold til notorisk dårlig kundeservice og det som av mange ble vurdert som en veldig høy pris. Prisen på QuarkXPress lå på rundt 16 000 kr for en enkelt lisens ved tusenårsskiftet, men selges i 2016 for 999 euro.[] Denne lavere prisen, kombinert med at Adobe har gått over til sin av mange freelancere hardt kritiserte abonnementsmodell Creative Cloud, sies[*av hvem?*] å være grunnlaget for at Quark Inc. håper på framgang i markedsandeler i årene framover.[]

Mye av den tidlige suksessen med QuarkXpress kom av at programmet allerede ved lanseringen hadde en rekke funksjoner som etter datidens standard var meget kraftige. Dette hang også sammen med at QuarkXPress lot seg kjøre på en vanlig Apple Macintosh. Programmet utvikles fortsatt både for Mac og Windows, og QuarkXPress 2017 er ventet lansert første halvår i 2017.

Referanser
----------

1. ↑  «QuarkXPress 2017 – Coming Soon». *content.quark.com* **(engelsk)**. Arkivert fra originalen 27. mars 2017. Besøkt 26. mars 2017.

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | NKC
 |
**Adobe After Effects** er et digitalt filmredigeringsprogram utviklet av Adobe Systems. Bruksområdet er hovedsakelig for film og -videoetterbehandling, som for eksempel spesialeffekter og korrigering av farger, kontraster og fargemetning. Det kan også brukes til avanserte montasjer og kollasjer. 

After Effects blir ofte omtalt som «Photoshop for video», siden programmet har et bredt utvalg av verktøy. Man kan for eksempel tegne, legge på tekst, klippe ut og lime inn elementer. 

Programmet kan lage hele bilder fra bunnen av, eller brukes til å sette sammen elementer til en animasjon (Motion graphics). Egenskaper som gjennomsiktighet, bevegelse og posisjon kan justeres uavhengig av lagene, hvor hvert lag kan ha hver sin effekt.

Som de andre film-, foto- og grafiskdesign-programmene fra Adobe, arbeider After Effects lagbasert og over en tidslinje for å skape sammensetninger av stillbilder og film. Dette gir muligheten til omfattende effektarbeid og «keyframing». «Keyframing» i film og animasjon er punkter som indikerer start– og stopposisjoner.

After Effects er kompatibel med de andre Adobeprogrammene som Illustrator, Photoshop, Premiere Pro, InDesign og Encore.

Referanser
----------

1. ↑  «February 2023 release (version 23.2)». februar 2023. Besøkt 2. mars 2023.

Eksterne lenker
---------------

* (en) Offisielt nettsted Rediger på Wikidata

* (en) Adobe After Effects – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | NKC
 |
***TripleA*** er en åpen kilde-versjon av spillet *Axis and Allies*, utgitt under lisensen GPL. Den siste stabile versjonen, v. 0.9.0.2 (utgitt januar 2007), inkluderer muligheten til å spille på internett, via e-post eller lokalt. Den inkluderer muligheten for å spille forskjellige scenarier og reglene for den reviderte utgaven av Axis and Allies, sammen med den opprinnelige utgaven av Axis and Allies, de uavhengige spillene *Axis and Allies: Pacific*, og *Axis and Allies: Europe*, samt andre scenarier, hvorav et legger til Italia som en uavhengig nasjon i allianse med aksemaktene. I tillegg kan man via en forumside laste ned forskjellige scenarier, blant annet for første verdenskrig og Napoleons-krigene. Det er også inkludert mulighet for forskjellige regler som *Larry Harris's Tournament Rules* (LHTR), veddemål og dårlig terninglykke .

Eksterne lenker
---------------

* Offisielt nettsted Rediger på Wikidata

* (en) TripleA – kategori av bilder, video eller lyd på Commons Rediger på Wikidata

Portal: Videospill
**Marit Karlsen** (født 1968 i Drøbak) er en norsk frilansskribent som er daglig leder i Ecotrail Oslo.

Mediakarrieren
--------------

Mediakarrieren startet hun i lokale radiostasjoner i Oslo. Hun ledet programmer for Arbeidsradioen, Radio Tango, Radio 7 og Rock FM før hun begynte i NRKs ungdomskanal P3. Karlsen arbeidet i P3 som frilanser i perioden 1993–2003[] blant annet i Roxrevyen som var et musikkprogram for ny og ukjent musikk. Hun ledet også Karlsens Kabin, samt programmet MaritParit og AnnePanne med Anne Sandvik Lindmo. 

Hun har medvirket til Jack Waitz bok *Maraton* (Cappelen Damm, 2014), har medvirket til *Best på ski* med Thomas Alsgaard (februar 2008, Tun Forlag) og har redigert *I de lange løp* med brødrene Aukland (mars 2009, Stayer Forlag). 

Karlsen har hatt flere verv i norsk musikkbransje, og startet i 2000 plateselskapet Trust Me Records. Fra 2016 daglig leder i Ecotrail Oslo og frilansskribent.

Referanser
----------

1. ↑   www.proff.no[Hentet fra Wikidata]
2. ↑  «Marit Karlsen – 3 roller i norsk næringsliv». *www.proff.no*. Besøkt 15. september 2023.
3. 1 2  Johansen, Adrian Dahl (28. mars 2020). «Korona: Dette skjer med gateløpene Ecotrail Oslo, MSM i Tromsø og Bergen City Marathon». *NRK*. Besøkt 15. september 2023.
4. ↑  «Trust Me Records Marit Karlsen - Oslo - Roller og kunngjøringer». *www.proff.no*. Besøkt 15. september 2023.

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**GTK+**, eller **GIMP Toolkit**, er et fritt og åpent multiplattform widget verktøy for å lage grafiske brukergrensesnitt. Det er skrevet i programmeringsspråket C, er lisensisert under GNU Lesser General Public License 2.1, og er en del av GNU-prosjektet. GTK+ er et av de mest populære verktøyene for vindussystemet X og Wayland. Det har blitt brukt til å utvikle blant annet skrivebordsmiljøene GNOME, Xfce, LXDE, MATE, Cinnamon, ROX Desktop og Sugar.

GTK+ ble opprinnelig laget for GIMP i 1997 av Spencer Kimball og Peter Mattis, medlemmer av eXperimental Computing Facility ved University of California, Berkeley. 

GTK+ benytter det objekt-orienterte program-biblioteket GObject. GObject var en del av GTK+, før lanseringen av GTK+ 2.0 den 27. februar 1999.

Plattformer
-----------

GTK+ ble opprinnelig laget for vindussystemet X, og dette er fortsatt verktøyets viktigste plattform. GTK+ kan brukes på UNIX (operativsystemene Solaris, HP-UX, Irix, AIX) og det Unix-liknende operativsystemet Linux.

Etterhvert som årene har gått, har GTK+ blitt portert til vindussystemer for andre operativsystemer. Den nåværende versjonen er tilgjengelig for DirectFB, Windows 2000, Windows XP, Windows Vista, Windows 7, Mac OS X v10.4, Mac OS X v10.5, Mac OS X v10.6 og Mac OS X v10.7.

Tidligere versjoner av GTK+ har også vært tilgjengelige for Windows 95, Windows 98 og Windows NT 4.0.

* Microsoft Windows XP, støtten opphørte i GTK+ 3.17.1

Grafisk utseende
----------------

Brukere kan også endre det grafiske utseendet til GTK+. Det finnes en rekke programmer (*display engines*) som emulerer GTK+ til å benytte utseendet til andre populære verktøy og plattformer, deriblant Motif, Q Toolkit og NeXTSTEP.

Se også
-------

* Q Toolkit
* GNOME

Eksterne lenker
---------------

* (en) Offisielt nettsted Rediger på Wikidata

* (en) GTK – kategori av bilder, video eller lyd på Commons Rediger på Wikidata

* (en) GTK – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |

1. ↑  .
2. ↑   *Free Software Directory*, Wikidata Q2470288,
3. ↑  «Overview of GTK+ and its Libraries» **(engelsk)**. Besøkt 28. juli 2017.
Andelen *alfabetisme* (lese/skrivekyndige) i verdens land
**Analfabetisme** er betegnelsen på at en person i moden alder ikke er lesekyndig, hvilket vil si at hen ikke kan lese eller skrive på noe språk. Kan også ha problemer med å uttrykke seg verbalt. Til tross for store alfabetiseringskampanjer, i regi av UNESCO, regner man[*hvem?*] med at om lag 17 % av jordens voksne befolkning (860 millioner) er analfabeter eller nesten analfabeter.[] Det antydes[*hvem?*] at 70–80 % i Afrika, 40–60 % i Asia, 20–30 % i Sør-Amerika, 10 % i Nord-Amerika og 5–10 % i Europa må kunne regnes som analfabeter (2001). På grunn av dette har UNESCO erklært tiåret 2002-2012 som et tiår viet til økte leseferdigheter.

Norge
-----

I Norge finnes det funksjonelle analfabeter. Dette er personer som, til tross for skoleundervisning, bare kan lese og skrive i begrenset grad. Forskere anslår at om lag 20 % av 15 år gamle barn leser så dårlig at de vil få problemer i videre utdanning og yrkesliv.

Jostein Fet har undersøkt arveoppgjør fra før 1840 i Møre og Romsdal og i Telemark, og «sjeleregistre» fra før 1730. Fet konkluderte med at 90 % av den voksne befolkningen var godt lesekyndige også før den obligatoriske konfirmasjonsundervisningen og allmueskolen ble innført i 1739. Leseopplæringen foregikk privat i hjemmene. Historikeren Charlotte Appel mener at den lutherske ortodoksien var viktig bakgrunn for dyrkingen av leseferdighet. Skriveferdighet var mindre utbredt på 1700-tallet.

Referanser
----------

1. ↑  Magnus Heie (27. oktober 2020). «En av fem 15-åringer leser så dårlig at de vil få problemer i videre utdanning og yrkesliv». forskning.no. Besøkt 11. oktober 2021. «Forskerne er likevel mest bekymret for at hver femte elev presterer under det de betegner som kritisk grense: svakere leseforståelse enn det som de antar er nødvendig, for å kunne ta videre utdanning og delta i yrkeslivet.»
2. ↑  Krefting, Ellen (12. februar 2016). «Beleste bønder». *Morgenbladet*. s. 16.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** GND **·** BNF **·** BNF (data)
 |
**Presidentvalget i USA 1936** var det 38. presidentvalget i USAs historie. Valget fant sted den 3. november 1936, og valgte Franklin D. Roosevelt og John Nance Garner som henholdsvis president og visepresident for perioden 1937–1941. Dette var Roosevelts andre periode som USAs president. 

Valget fant sted når den den store depresjonen var på vei inn i sitt 8. år. President Franklin D. Roosevelt jobbet fortsatt for å få sin økonomiske politikk, kjent som New Deal, gjennom i Kongressen og rettssalene. Flere av tiltakene i New Deal var allerede trådt i kraft, og hadde vist seg svært populære blant de fleste amerikanerne. Flere valgforskere spådde et jevnt løp mellom Roosevelt og republikanernes kandidat Alf Landon, men det skulle vise seg at demokraten Roosevelt skulle vinne med den største marginen siden innføringen av topartisystemet på 1850-tallet. Landon fikk bare 8 av 531 mulige valgmannsstemmer. Landon vant kun to delstater, Vermont og Maine, og tapte til og med i sin egen hjemstat Kansas.

Til sammen fikk Franklin D. Roosevelt 60,8 % av stemmene mot Landons 36,5 %.

Se også
-------

* Liste over USAs presidenter

Eksterne lenker
---------------

* Stemmer fordelt på fylker
* «How close was the 1936 election?» – Michael Sheppard, Michigan State University

| * v
* d
* r
Presidentvalg i USA |
| --- |
|  | 
* 1789
* 1792
* 1796
* 1800
* 1804
* 1808
* 1812
* 1816
* 1820
* 1824
* 1828
* 1832
* 1836
* 1840
* 1844
* 1848
* 1852
* 1856
* 1860
* 1864
* 1868
* 1872
* 1876
* 1880
* 1884
* 1888
* 1892
* 1896
* 1900
* 1904
* 1908
* 1912
* 1916
* 1920
* 1924
* 1928
* 1932
* 1936
* 1940
* 1944
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
* 2024

 | USAs flagg |
| Valgmannskollegiet i USA |

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Patriark og katolikos Paulos av Etiopia** (borgerlig navn *Gebre Medhin Wolde Yohannes* (født 3. november 1935 i Adwa, Etiopia, død 16. august 2012 i Addis Abeba) var overhode for den etiopisk-ortodokse kirke. Han var den femte patriark av Etiopia og den 61. itsjege av St. Tekle Haimanots stol.

Paulos ble utnevnt til biskop i 1976, men ble kort tid etter arrestert sammen med patriark Tewophilos og tre andre biskoper. Derg-juntaen mistenkte kirkens ledelse for å ha hatt for tette kontakter med keiser Selassie, som var blitt styrtet to år tidligere. Mens Tewophilos ble skutt i fangenskap, ble Paulos satt fri i 1983.

Paulos ble innsatt som patriark i 1992, dvs. etter Derg-juntaens fall, patriark Merkorios' abdikasjon og Tewophilos' forsinkede begravelse. Paulos' innsettelse ble også anerkjent av de andre orientalsk-ortodokse kirkelederne. Spesielt den koptisk-ortodokse patriarken av Alexandria hadde betraktet patriarkene Tekle Haimanot (1976–1988) og Merkorios (1988–1992) som ikke-kanoniske, siden begge ble utpekt av Derg-juntaen og innsatt før Tewophilos var begravd.

Merkorios tilbakekalte imidlertid sin abdikasjon i sitt amerikanske eksil, slik at det var deler av diaspora-menighetene som betraktet Merkorios som rettmessig patriark, og Paulos som ikke-kanonisk.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Paulos, besøkt 9. oktober 2017[Hentet fra Wikidata]
2. 1 2   Find a Grave, oppført som Abune Paulos, Find a Grave 95717956, besøkt 9. oktober 2017[Hentet fra Wikidata]
3. ↑   «Patriarch of Ethiopian Orthodox Church dies», besøkt 17. august 2012[Hentet fra Wikidata]
4. ↑   Gemeinsame Normdatei, besøkt 31. desember 2014[Hentet fra Wikidata]
5. ↑  «Abune Paulos dies at the age of 76» Arkivert 20. august 2012 hos Wayback Machine. *Awramba Times*, 16. august 2012.

  



|  |  |  |
| --- | --- | --- |
| Forgjenger:**Merkorios** | **Patriark og katolikos av Etiopia**(1992–2012) | Etterfølger:**—** |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI
 |
| Medaljeoversikt |
| --- |
| Konkurrerte for EtiopiaEtiopia Etiopia |
| Friidrett: |
| Friidrett Afrikamesterskapet i friidrett |
| Bronse | 2018 Asaba | 3000 mH |
| Friidrett U20-VM i friidrett |
| Bronse | 2018 Tammerfors | 3000 mH |
| Bronse | 2016 Bydgoszcz | 3000 mH |

**Getnet Wale** (født 16. juli 2000) er en etiopisk friidrettsutøver som hovedsakelig konkurrerer på 3000 meter hinder. Han ble etiopisk mester på denne distansen i 2018, og fikk bronse under Afrikamesterskapet i friidrett 2018.

Idrettskarriere
---------------

### 2016-2017

Wale deltok i U20-VM i friidrett 2016 i Bydgoszcz i Polen, der han fikk bronse på 3000 meter hinder, bak Amos Kirui og Yemane Haileselassie. Han satte der ny personlig rekord med tiden 8:22,83. Han nådde finalen på 3000 meter hinder under VM i friidrett 2017, og endte der på niendeplass.

### 2018

Han ble etiopisk mester på 3000 meter hinder i april 2018. I U20-VM i friidrett 2018 fikk han bronse på samme distanse, og i august fikk han bronse på 3000 meter hinder under Afrikamesterskapet i friidrett 2018.

### 2021

I 2021 representerte han Etiopia på øvelsen 5 000 meter under Sommer-OL 2020 arrangert i Tokyo der han løp forsøksheat, men kvalifiserte seg ikke til finalen.

Referanser
----------

1. ↑   World Athletics Database, World Athletics utøver-ID 312685[Hentet fra Wikidata]
2. ↑  (en) Getnet Wale – World Athletics
3. 1 2  IAAF - *Getnet Wale*, besøkt 22. august 2018.
4. ↑  «Athletics – Men's 5000m - Round 1 - Results» (PDF) **(engelsk)**. olympics.com. 3. august 2021. Arkivert fra originalen (PDF) 13. august 2021. Besøkt 16. august 2021.

Eksterne lenker
---------------

* (en) Getnet Wale – Olympedia Rediger på Wikidata

* (en) Getnet Wale – World Athletics Rediger på Wikidata
***Et eventyr i Belgien*** (orig. Arms and the Girl) er en amerikansk stumfilm fra 1917, regissert av Joseph Kaufman.

Handling
--------

Historien er sentrert rundt Ruth Sherwood, en amerikaner som reiser gjennom Belgia sammen med foreldrene sine, blir etterlatt i Beaupre for å sende en melding til sin forlovede i Paris - i løpet av august 1914. Hun blir tvunget til å søke ly ved Hotel Tete d'Or, ettersom det ikke går flere tog denne dagen. Her møter hun en annen amerikaner, Wilfred Ferrers.

Ruths pass blir stjålet av Olga Karnovitch, en russisk spion, som overlater hennes eget russiske pass i Ruths hender. Området blir deretter invadert av tyskere som er på vei mot Paris under første verdenskrig, og de gjør vertshuset til deres hovedkvarter. Det oppstår deretter en rekke komplikasjoner når Ruth forsøker å komme seg gjennom de tyske linjene i Belgia, og komme seg til Frankrike.

Skuespillere
------------

* Billie Burke som Ruth Sherwood
* Thomas Meighan som Wilfred Ferrers
* Louise Bates som Olga Karnovitch
* J. Malcolm Dunn som Eugene
* Arthur Bauer som Burgomaster

Referanser
----------

1. ↑  Arms and the Girl
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *Et eventyr i Belgien* på Internet Movie Database Rediger på Wikidata

* (en) *Et eventyr i Belgien* på Silent Era Rediger på Wikidata
**Luella Miner** (født 1861 i Oberlin i Ohio i USA, død 1935) var en amerikansk presbyteriansk protestantisk kinamisjonær. Hun hadde utdannelse fra Oberlin College (1884, doktorgrad) og underviste ved Fisk University i Nashville i Tennessee 1884-1887. I Kina var hun ved *Luho Academy*, *North China Union College* (som hun grunnla og ledet) og Cheeloo Theological School. Hennes tid som misjonær i Kina varte fra 1887 til 1935. Hun var i Kina under bokseropprøret og opplevde beleiringen av legasjonsområdet i Beijing i 1900.

Verker
------

* *Celebrating the constancy of one hundred Chinese Christians: How the Tung-cho Church commemorated its martyr dead*, Pilgrim Press, 1901
* «The Flight of the Empress Dowager», i *Century Magazine*, mars 1901
* *Two Heroes of Cathay*, New York: Fleming H. Revell, 1902
* *China's Book of Martyrs: A Record of Heroic Martyrdoms and Marvelous Deliverances of Chinese Christians During the Summer of 1900*, Philadelphia: The Westminster Press, 1903
* *Evolution of a woman's college in China: North China Union, Woman's College, Peking*, Woman's Board of Missions of the Interior, 1914 ASIN: B00088YK2S

Hun skrev også på kinesisk en lærebok i teologi.

Etterlatte papirer
------------------

Hennes etterlatte papirer oppbevares ved University of Washington og omfatter brev, dagbok (1901–21), talemanuskripter, rapporter, fotografier, og dokumenter vedrørende hennes undervisningsvirksomhet. Det er også materiale om bokseropprøret og beleiringen av legasjonsområdet i Beijing i 1900, og en rapport om fotbinding skrevet av en av hennes studenter i 1894.

Litteratur
----------

* Mary Harriet Porter: *Luella Miner*, 1916
* Noel Piper: *Faithful Women and Their Extraordinary God*, Crossway Books, 2005 ISBN 1581346735
**Symbian** er et operativsystem, opprinnelig utviklet for mobile enheter som PDAer og mobiltelefoner. Det leveres med nødvendige utviklingsverktøy av selskapet Symbian Ltd. Det er en etterfølger til Psions EPOC og kjører bare på ARM-prosessorer.

Verdens første mobiltelefon med Symbian OS, Ericsson R380, ble introdusert i 1999 og kom i salg året etter. I 2001 ble verdens første Symbian mobiltelefon med 2,5G vist, og kommunikatoren Nokia 9210i med Series 80 kom for salg. Sony Ericsson ble medeier i Symbian Limited i 2002.

Det er fire forskjellige grensesnitt av Symbian: Series 60, Series 80, Series 90 og UIQ.
Series 60 (S60) er et grensesnitt for candybar telefoner, de vanlige mobiltelefonene, mens S90 og UIQ er for mobiltelefoner med berøringsskjerm. S80 er for kommunikatorer.

UIQ Technology ble kjøpt opp av Sony Ericsson høsten 2006.

Symbian het opprinnelig EPOC, men byttet etter hvert navn.

Se også
-------

* Symbian Foundation

Referanser
----------

1. ↑  "Not Open Source, just Open for Business"; publisert i: symbian.nokia.com; utgivelsesdato: 4. april 2011; besøksdato: 23. august 2014.

Eksterne lenker
---------------

* Offisielt nettsted Rediger på Wikidata

* (en) Symbian OS powered – kategori av bilder, video eller lyd på Commons Rediger på Wikidata
* UIQs offisielle hjemmeside (engelsk).

|  |  |
| --- | --- |
| Oppslagsverk/autoritetsdata | NKC
 |
IBM **PC-DOS** er et operativsystem og en variant av MS-DOS som ble solgt sammen med IBM's personlige datamaskiner på 1981-1999.

Den opprinnelige avtalen mellom IBM og Microsoft i 1981, var at MS-DOS skulle kjøre på datamaskiner fra alle leverandører som benyttet X86-arkitekturen, mens PC-DOS var forbeholdt og skreddersydd for IBM's datamaskiner. IBM eide imidlertid ikke kildekoden til operativsystemet.

PC-DOS var en modifisert utgave av MS-DOS frem til 1993. IBM og Microsoft brøt samarbeidet, og mens MS-DOS 6.0 ble lansert i mars 1993 ble PC-DOS 6.1 videreutviklet uavhengig av Microsoft og lansert i juni samme år. PC-DOS 6.1 fjernet QBasic og erstattet MS-DOS Editor med tekst-editoren E.

PC-DOS 7.0 ble lansert i november 1994. Programmeringsspråket REXX ble tilføyd, som en erstatning for QBasic. Versjon 7.0 hadde også støtte for IBM Extended Density Format, et nytt diskett-format som utvidet en standard 1.44 MB diskett til 1.86 MB.

PC-DOS 2000 fant sin nisje innenfor innebygde systemer. Det var basert på PC-DOS 7.0, og rettet År 2000-problemet. Dets merkenavn inneholdt ordene «inkluderer PC-DOS 7».

Produkter fra ThinkPad har for tiden[*når?*] en kopi av den siste versjon av PC-DOS i sine gjenopprettelses-partisjoner *(Rescue and Recovery partition)*.

I en kortere periode i april 2008, lisensierte IBM PC-DOS for $8,473.65 til ThinkPad.[*klargjør*]

Referanser
----------

1. ↑  «PC-DOS 7.x». *WinWorld*. Besøkt 17. august 2023.
2. ↑  «What is PC-DOS?». *www.computerhope.com* **(engelsk)**. Besøkt 17. august 2023.

Eksterne lenker
---------------

* (en) IBM PC DOS – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | NKC
 |
**Skinndrektighet** eller **innbilt svangerskap** hos hunder er en psykisk tilstand (en hormonell ubalanse) som kan være arvelig belastet og inntreffer etter løpetid. Tilstanden, som ikke klassifiseres som en sykdom, kalles av og til også **fantomsvangerskap**. Alle *ikke-drektige* tisper gjennomgår i virkeligheten et innbilt svangerskap, men det gir seg større og mindre utslag. Derfor er det først når tispa viser psykiske og fysiske tegn på drektighet, uten å være det, at tilstanden kalles skinndrektighet.

Årsak
-----

Årsaken kan ligge nedarvet i hundens gener, kanskje fra den gang den var vill. Da var det bare alfatispen i flokken som fikk pare seg og få valper. De andre tispene var klare til å ta over i fall alfatispen skulle falle fra eller fikk så store kull at hun ikke rådde med alle selv. Vi kan faktisk fortsatt se dette mønsteret hos ville hunder, som også blir pseudogravide (faktisk oftere enn tamhunden).

Tilstanden skyldes et steroidhormon kalt progesteron, som dannes i eggstokkene. Hos de fleste dyrearter stiger dette hormonet i blodet kun under drektighet, men hos hundetisper stiger progesteronet uansett om de er drektige eller ikke. Det er dette som fører til at noen tisper får innbilt svangerskap.

Symptomer
---------

Pseudograviditet oppstår i metøstrus (tredje fase av tispas seksuelle syklus). Tispa endrer gjerne karakter etter løpetiden. Hun begynner kanskje å spise mer og/eller hun begynner å «forberede» seg på å få valper gjennom sine fysiske gjøremål. Det er ikke uvanlig at hun «adopterer» ting (ei spesiell leke eller noe annet) og begynner å stelle med denne. Pattene begynner å vokse, er varme og starter melkeproduksjon.

Bivirkninger
------------

Det hender at tispene får brystbetennelse under skinndrektighet. Symptomer på dette er harde, røde og varme patter. Får dette utvikle seg, kan hun få feber og bli svært syk. Veterinærer kan foreskrive reseptpliktig middel som er effektivt for å stoppe melkeproduksjonen.

Se også
-------

* Brunst
* Løpetid hos hunder
* Drektighet
**Geir Ivarsøy** (født 27. juni 1957, død 9. mars 2006) var en av gründerne av Opera Software og hovedutviklerne av nettleseren Opera. Han og Jon Stephenson von Tetzchner var del av Televerkets forskningsinstitutt på Kjeller hvor de utviklet en nettleser kalt *MultiTorg Opera*. Prosjektet ble fristilt av Telenor, og i 1995 fikk Ivarsøy og von Tetzchner rettighetene til programvaren og startet sitt eget firma for å videreutvikle den. 

Ivarsøy forelso å bruke Opera som navn på nettleseren. Han hadde selv hovedansvaret for å programmere visningmotoren. Denne koden var svært kompakt og rask, og nettleseren fikk derfor plass i tidlige telefoner med internett-tilgang.

I 2014 var Opera verdens sjette mest brukte nettleser.

Geir Ivarsøy døde i mars 2006 etter lang tids kamp mot kreft. Pr. 2018 har alle versjoner av Opera siden hans død vært dedikert til minne om Geir Ivarsøy.

Referanser
----------

1. ↑  StatCounter - Top 9 Browsers in October 2014
2. ↑  *digi.no:* Opera-gründer døde etter lang tids sykeleie Arkivert 8. juni 2007 hos Wayback Machine.

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF
 |
**Høeg** er en norsk slekt som stammer fra Niels Pedersen Høeg og Maren Christophersdatter.

Slektsleddene
-------------

Niels Pedersen Høeg og Maren Christophersdatter var foreldre til Peder Nilsen Høeg (1768–1818), som var gift med Anne Cathrine Arbo (1773–1853), datter av Jens Arbo (1737–1818) og Mary Ann Rye (f. 1744 i Canterbury, d. 1810). Jens Arbos foreldre var Peter Arbo (1689–1761) og Anne Cathrine Wiel (1696–1746).

Peder Nilsen Høeg overtok fra sin pleiefar Ole Abrahamsen Dahle en seilmakerbedrift som på 2000-tallet fikk bedriftsnavnet Seilmaker Peter Høeg. Dette var frem til 2023 Drammens eldste fortsatt eksisterende bedrift (grunnlagt 1767); Firmaet ble slettet fra Foretaksregisteret den 29. mars 2023.

Peder Nilsen Høeg var far til seilprodusent Ole Alsing Høeg (1814–1876), som igjen var far til seilprodusent, skipsreder og stortingsrepresentant Peter Hannibal Høeg og skipsreder, skipsmegler, russisk konsul, Larviksordfører og stortingsrepresentant Thomas Arbo Høeg, som grunnla rederiet Arbo Høeg. Thomas Arbo Høeg var far til botanikeren Ove Arbo Høeg.

Referanser
----------

1. ↑  «Kunngjøringer: SEILMAKER Peter Høeg». *w2.brreg.no*. Brønnøysundregistrene. 29. mars 2023. Besøkt 23. august 2023. «Foretaket er slettet i Foretaksregisteret. | Foretaksregisteret 29.03.2023»

Litteratur
----------

* Sigurd Arbo Høeg, *Familien Høeg fra Drammen*, Ant. Anderssens Trykkeri, 136 s. 1940
**Microsoft Office Excel**, også kalt **Microsoft Excel**, er et dataprogram produsert av Microsoft og er en del av *Microsoft Office*-pakken. Programmet er basert på regneark der man kan utføre beregninger, ofte i form av matematiske problemer, analysere informasjon, behandle lister og talldata i regneark eller nettsider. Programmet har avanserte matematiske funksjoner og har mange formler og funksjoner inkludert. Det kan også brukes til å produsere grafikk, diagrammer og statistikk.

Dessuten kan man regne med klokkeslett og datoer i den gregorianske kalenderen i tidsrommet år 1900 – 9999. Men man må være klar over at «Excel» mener at år 1900 var et skuddår som begynte på søndag. Men det året var ikke skuddår og det begynte på mandag**!** Fra og med torsdag 1. mars 1900 samsvarer ukedag og dato riktig. Dette betyr at hvis man teller antall døgn fra 1. januar 1900, blir det feil etter slutten av februar i 1900. Ettersom den gregorianske kalenderen gjentar seg med nøyaktig 400 års mellomrom, kan man likevel regne med tidligere år (tilbake til mandag 1. mars 1700 eller fredag 15. oktober 1582) ved å legge 400 år til årstallet. Men dette gjelder ikke for beregning av påsken som gjentar seg etter 5 700 000 år (eksakt).

Programmet har mange hurtigtaster som er konfigurert. Dette bidrar til at man kan jobbe fortere. Brukerne kan søke hurtig­tastene på *Hjelp* og skrive ut disse. Menyene er intuitive, og meningen er at uerfarne brukere lett skal finne frem. 

En mindre kjent side ved «Microsoft Excel» er at man relativt lett kan forenkle rutineoppgaver ved hjelp av makroer. I sin enkleste form består dette i å «registrere makroer», dvs. å «gjøre opptak» av en rutineoppgave, og deretter vil «Excel» gjøre nøyaktig det samme neste gang du ber om det (f.eks. formatering, velg visning og mye annet). Med litt innsats blir man fort kjent med å redigere disse makroene slik at man kan få «Excel» til å fungere som et eget program. Alt dette foregår i programmerings­språket Visual Basics for Applications (VBA).

Referanser
----------

1. ↑  .
2. ↑  Method to determine whether a year is a leap year fra microsoft.com den 25. mai 2020.

Eksterne lenker
---------------

* Offisielt nettsted Rediger på Wikidata

* Offisielt nettsted Rediger på Wikidata

* (mul) Offisielt nettsted Rediger på Wikidata

* Offisielt nettsted Rediger på Wikidata

* (en) Microsoft Excel – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** NKC
 |
**Uppalapati Venkata Krishnam Raju** (født 20. januar 1940 i Mogalthur i Madras Presidency i British India, død 11. september 2022 i Hyderabad i India) var en indisk skuespiller og politikersom var medlem av Lok Sabha fra 1998 til 2004 fra Bharatiya Janata Party.

Biografi
--------

### Skuespiller

Hans første skuepillerrolle var i filmen *Chilaka Gorinka* fra 1966. Han spilte i en rekke fremgangsrike storfilmer, som *Jeevana Tarangalu* (1973), *Krishnaveni* (1974), *Bhakta Kannappa* (1976), *Amara Deepam* (1977), *Sati Savitri* (1978), *Katakatala Rudrayya* (1978), *Mana Voori Pandavulu* (1978), *Rangoon Rowdy* (1979), *Sri Vinayaka Vijayamu* (1979), *Sita Ramulu* (1980), *Taxi Driver* (1981), *Trisulam* (1982), *Dharmaatmudu* (1983), *Bobbili Brahmanna* (1984), *Tandra Paprayudu* (1986), *Marana Sasanam* (1987), *Viswanatha Nayakudu* (1987), *Antima Theerpu* (1988), *Bava Bavamaridi* (1993) og *Palnati Pourusham* (1994).

### Politiker

Han var folkevalgt til Lok Sabha fra 1998 til 2004 som medlem av Bharatiya Janata Party. I året 2000 var det han som formelt introduserte for behandling *Prohibition of Cow Slaughter Bill*, et lovforslag som fikk flertall og ble implementert som lov i landet. Forut måtte det undersøkes om det i det hele tatt var innenfor Lok Sabhas jurisdiksjon å befatte seg med denne problemstillingen på nasjonalt plan. 

Han var en *Minister of State* i Indias utenriksministerium i Atal Bihari Vajpayees tredje regjering, fra 1999 til 2001.

### Død

Raju døde den 11. september 2022 i Hyderabad i India av problemer forårsaket av covid-19, i en alder av 82 år.

Referanser
----------

1. ↑   Freebase-data fra Google[Hentet fra Wikidata]
2. ↑   Hindustan Times, «Veteran actor and former union minister Krishnam Raju dies at 83», verkets språk engelsk, utgitt 11. september 2022[Hentet fra Wikidata]
3. ↑  «Report of the National Commission on Cattle – Chapter II (13. Private Members' Bills and Resolutions introduced in Parliament)». DAHD. Arkivert fra originalen 9. november 2013. Besøkt 8. november 2013.
4. ↑  Veteran actor and former union minister Krishnam Raju dies at 83

Eksterne lenker
---------------

* (en) Krishnam Raju – kategori av bilder, video eller lyd på Commons Rediger på Wikidata
* (en) Krishnam Raju på Internet Movie Database Rediger på Wikidata

* (en) Krishnam Raju hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Boulton Paul Defiant** var et britisk jagerfly. Defiant var et produkt av en doktrine som gikk ut på at et jagerfly med bestykningen plassert i et bevegelig tårn ville være mer effektiv enn jagerfly med konvensjonell bestykning. Denne doktrinen skulle vise seg å ha svakheter, selv om den også hadde sine sterke sider. Defiant viste seg svært effektiv mot bombefly og spesielt Ju 87 «Stuka», og hadde en imponerende start på karrieren sin. Men i møte med det tyske jagerflyet Bf 109 viste Defiant seg mindre vellykket, selv om det ikke var det lette byttet enkelte kilder har hevdet. Defiant ble trukket tilbake fra bruk på dagtid i august 1940 og fikk en ny karriere som nattjager utstyrt med radar, en rolle som flyet viste seg å fungere bra i.

I starten av mai 1941 sendte *Luftwaffe* bombefly mot Greenock i Skottland. Angrepet mislyktes, delvis fordi enorme bål var tent inne i landet for å avlede *Luftwaffe*-pilotene, men også fordi en gruppe Boulton Paul Defiant-fly som trente på nattflyging i Ayr, oppdaget de tyske flyene. Defiant-flyene fikk spredd angrepsstyrken, og reddet dermed Greenock fra en like total ødeleggelse som Clydebank ble utsatt for i mars samme året.

Spesifikasjoner
---------------

| Dimensjoner | Defiant Mk II |
| --- | --- |
| Vingespenn | 11,99 m |
| Lengde | 10,77 m |
| Høyde | 3,45 m |
| Vingeareale | 23,23 m² |
| Nettovekt | 2 849 kg |
| Ytelser |  |
| Topphastighet | 504 km/t |
| Klatrehastighet | 9,7 m/s |
| Lastet vekt | 3 821 kg |
| Rekkevidde | 748 km |
| Annet |  |
| Mannskap | 2 |
| Motor | 1× Rolls-Royce Merlin XX ( 1 280 hk ) |
| Bestykning | 4× 7,7 mm mitraljøser |

Referanser
----------

1. ↑

Eksterne lenker
---------------

* Boulton Paul Defiant

|  |  |
| --- | --- |
| Oppslagsverk/autoritetsdata | Store norske leksikon **·** LCCN
 |

Portal: Andre verdenskrig